Geplaas deur	Gerhard van Huyssteen Vrydag 14 September 2018
Let op: Dis die skoolkurrikulum wat verander het, nie Afrikaans nie. Iewers het 'n onderwyser of amptenaar besluit dat die blokformaat meer wenslik vir die skoolkurrikulum is, en van toe af dink almal die Mede en die Perse het een of ander wet oor Afrikaans gemaak.
Laat ons maar eerlik wees: Soos 'n swaeltjie nie 'n somer maak nie, so maak 'n komma nie 'n taal nie. Dié briefkomma is niks anders as 'n geïnstitusionaliseerde konvensie nie.
"Mejuffrou" De Jager - meer as veertig jaar later
Om ondersteunende bewyse vir Ilna se hipotese te kry, vaar ek ons universiteitsbiblioteek binne. Die oudste brieweboek waarop ek my hande kan lê, dateer uit 1937 en die jongste normatiewe bron uit 2017 – 'n tydperk van 80 jaar. In die ouer bronne is die boodskap glashelder: Gebruik kommas aan die einde van die aanhef- en slotreël in 'n brief. In die 1970's begin die voorskrifte wissel: Sommige outeurs sê by die blokformaat mag nie kommas gebruik word nie, ander gebruik rustig die komma van oudsher. Teen die 1980's is die briefkomma so goed as uitgestorwe, en sedert die 1989-uitgawe van die bekende Norme vir Afrikaans is die kommalose brief die standaard.
In 2017, vir die eerste keer in Standaardafrikaans se geskiedenis, kry ons 'n geformaliseerde reël oor dié kwessie in die AWS. Reël 13.44 draai geen doekies hierom nie: "Die komma word nie ná die aanhef en groet in 'n brief of e-pos gebruik nie. Indien die aanhef of die groet egter op dieselfde reël as die res van die boodskap geplaas word, word dit met 'n komma van die res van die teks geskei. "
In hedendaagse Afrikaans sou die aanhef dus "Geagte Mx" (!) en die slot "Die uwe" moes wees – sonder geen niks se gekomma nêrens nie. Maar in 'n WhatsApp-boodskap sou die einste assistenthoofbestuurder seker kon skryf:
"Hallo'tjies Elza, Jy lyk biki swanger, jong‼! Afskud, nè! Lekker daggie, Shazaan" – met alle kommas van dien.
Hierdie rubriek het in gewysigde vorm in Beeld van 14 September 2018 verskyn.
Lees 2641 tye	Laaste modifikasie op Saterdag 29 September 2018 08:46
Meer in hierdie kategorie: « Die baie groot raaisel (vir my) omtrent baie	"Sneupe vol sneus" »
Kommentaarskakel	 Vrydag 14 September 2018 10:39	geplaas deur	Org Potgieter
Dis seker omtrent dieselfde tyd wat die adresformaat op koeverte blokformaat geword het, sonder die inspringe. Toe mense nog geskryf het.